|  |
| --- |
| **Objekta higiēniskais novērtējums** |
| Valmierā |

|  |
| --- |
| 31.05.2023 |

|  |
| --- |
| 1. **Objekta nosaukums:** Airēšanas bāze ar viesnīcu |
| 1. **Objekta īpašnieks:** SIA “Olimpiskais centrs “Limbaži””, reģ. Nr. 44103021789, Parka iela 36, Limbaži, LV-4001 |
| 1. **Objekta adrese:** Lielezera iela 33, Limbaži, Limbažu novads, LV-4001 |
| 1. **Novērtēšanu veica:** 23.05.2023., vides veselības analītiķe Dina Līte-Zaķe |
| 1. **Novērtēšanā piedalījās:** SIA “Olimpiskais centrs “Limbaži”” tehniskais direktors Zintis Pētersons, airēšanas bāzes pārzinis |
| 1. **Konstatēts**   **6.1. Vispārīgās ziņas par objektu/ objekta raksturojums**  Olimpiskā centra “Limbaži” airēšanas bāze Lielezera ielā 33, Limbažos, Limbažu novadā ir divstāvu apjoma būve. Profesionālās ievirzes sporta izglītības programmu īstenošanai (smaiļošanas un kanoe airēšanas programmas) tiek izmantots ēkas 1. stāvs: divas koplietošanas tualetes ar klozetpodu un roku mazgātni katrā no tām, trenažieru zāle, sieviešu ģērbtuve ar dušas telpu (trīs dušas ierīces) un divas vīriešu ģērbtuves ar kopīgu dušas telpu (trīs dušas ierīces). Dušu telpās starp dušas ierīcēm nav uzstādītas starpsienas, kas neatbilst Ministru kabineta 2002. gada 27. decembra noteikumu Nr. 610 “Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas” 27. punkta prasībām: starp dušas ierīcēm ierīko gludas, viegli mazgājamas, dezinficējamas un necaurspīdīgas starpsienas. Saskaņā ar šo pašu noteikumu 73. punktu, tā ir obligāta prasība no 2020. gada 1. septembra. Koplietošanas tualetē 1. stāvā (pie ieejas) nav nodrošināta gaisa apmaiņa un tā nav izmantojama.  Ēkas 2. stāvā atrodas viesnīcas telpas, kopā 40 gultas vietas; numuriņos higiēnas mezgli (1 dušas ierīce, 1 roku mazgātne, 1 klozetpods); ir piespiedu nosūces ventilācija. Viesnīcas numuriņi ar logiem un iespēju telpas vēdināt.  Ir iespēja ievērot personīgo higiēnu: pieejami roku mazgāšanas un nosusināšanas līdzekļi, tualetes papīrs. Telpu sastāvs, platība un sanitāri higiēniskais stāvoklis atbilst higiēnas prasībām. Higiēnas telpās 1. stāvā nepieciešams plānot kosmētisko remontu.  **6.2. Iekštelpu virsmu apdare**  Telpu apdares materiāli ir atbilstoši telpu funkcijai un higiēnas prasībām. Grīdas segums visās telpās ir līdzens. Dušu telpās nepieciešams kosmētiskais remonts, telpas ir nolietotas.  **6.3. Apgaismojums**  Dabiskais un mākslīgais; novērtējot vizuāli – nodrošināta atbilstība pastāvošajām prasībām.  **6.4. Siltumapgāde**  Centralizēta, lokāla: no katlu mājas ar granulu apkures katlu; karstais ūdens tiek nodrošināts no siltummezgla; vīriešu dušas telpā 1. stāvā nepieciešams atjaunot siltumapgādi (ir noņemts radiators).  **6.5. Gaisa apmaiņa**  Sportistu viesnīcas istabas ir ar logiem un iespēju vēdināt. Higiēnas telpās ir piespiedu nosūces ventilācija, kas ieslēdzas kopā ar apgaismojumu. Dušas telpās ir piespiedu nosūces ventilācija. Gaisa apmaiņa nepietiekoša vīriešu dušas telpā – ir noņemts radiators, telpa netiek pietiekoši vēdināta – uz piekaramajiem griestiem pelējumam līdzīgi nosēdumi. Koplietošanas tualetē 1. stāvā (pie ieejas) nav nodrošināta gaisa apmaiņa un tā nav izmantojama.  **6.6. Ūdens apgāde**  Centralizēta – Limbažu pilsētas ūdensapgādes sistēma; nodrošināta aukstā un karstā ūdens padeve.  **6.7. Kanalizācijas sistēma**  Centralizēta – pieslēgums pie Limbažu pilsētas inženiertehniskajiem tīkliem  **6.8. Teritorijas labiekārtošana**  Airēšanas bāzes teritorijā ir sporta laukumi, rotaļu laukums, āra trenažieri; teritorija ir labiekārtota; tiek nodrošināta sadzīves atkritumu savākšana atbilstoši higiēnas prasībām. Airēšanas bāzes teritorijā atrodas publiskā peldvieta “Lielezers”, kas ir Veselības inspekcijas uzraudzības objekts.  **6.9. Vides pieejamība**  Netiek vērtēta.  **6.10.Riska faktoru novērtēšana un cita informācija**  Telpu uzkopšanu veic viesnīcas personāls. Tiek nodrošināti matrači, spilveni, gultasveļa, segas un spilveni. Gultasveļas mazgāšanu nodrošina SIA “Green Line Services”. Prasībām atbilstošus uzkopšanas un roku dezinfekcijas līdzekļus nodrošina viesnīca.Nepieciešamības gadījumā,bērnu diennakts nometņu laikā,ir iespējams nodrošināt bērnu izolēšanu atsevišķā telpā/vietā. |
| **7. Slēdziens**  **Ievērojot rekomendācijas** **SIA “Olimpiskais centrs “Limbaži”” airēšanas bāze ar viesnīcu Lielezera ielā 33, Limbažos, Limbažu novadā atbilst higiēnas prasībām.** |
| 1. **Rekomendējamie pasākumi**     1. Objekta īpašniekam rekonstrukcijas darbu laikā dušas telpās paredzēt starpsienu izbūvi starp dušas ierīcēm, atbilstoši Ministru kabineta 2002. gada 27. decembra noteikumu Nr. 610 “Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas” 27. punkta prasībām. Vīriešu dušas telpā 1. stāvā atjaunot siltumapgādi un veikt kosmētisko remontu.    2. Objekta īpašniekam koplietošanas tualetē 1. stāvā (pie ieejas) nodrošināt gaisa apmaiņu (ierīkot piespiedu nosūces ventilāciju) un līdz darbu pabeigšanai tualete nav izmantojama.    3. Bērnu diennakts nometņu darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem” vai aktuālajiem piesardzības pasākumiem, ja tādi tiks rekomendēti gada laikā pēc Atzinuma saņemšanas.    4. Bērnu diennakts nometņu darbības laikā nodrošināt Ministru kabineta 2009. gada 1. septembra noteikumu Nr.981 “Bērnu nometņu organizēšanas un darbības kārtība” prasību izpildi.    5. Iepazīties un sekot līdz Slimību profilakses un kontroles centra sniegtajām rekomendācijām par priekšmetu un virsmu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu.    6. Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību 2017. gada 28. novembra Ministru kabineta noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā. Limbažu Lielezera pludmale ir peldvieta, kura ir iekļauta valsts monitoringa programmā un kurā tiek veikta peldvietas ūdens kvalitātes pārbaude, Lūdzam sekot līdz aktuālai informācijai par peldūdens kvalitāti Veselības inspekcijas mājas lapā. |

|  |  |
| --- | --- |
| Sabiedrības veselības departamenta  Vidzemes kontroles nodaļas vadītājs | Kalvis Latsons |

|  |
| --- |
| Dina Līte-Zaķe, 64281130 |
| dina.lite-zake@vi.gov.lv |